CK เตรียมรับงานใหม่ โอกาสโตระยะยาว!
CK ยังคงเป็นเจ้าตลาด และมีศักยภาพในการรับงานขนาดใหญ่ ขณะที่บริษัทยังคงรับงานเข้ามาอย่างต่อเนื่อง มีงานในมือปัจจุบันที่ 4.2 หมื่นล้านบาท
CK ยังคงเป็นเจ้าตลาด และมีศักยภาพในการรับงานขนาดใหญ่ ขณะที่บริษัทยังคงรับงานเข้ามาอย่างต่อเนื่อง มีงานในมือปัจจุบันที่ 4.2 หมื่นล้านบาท
24 พ.ค. 2562

คุณค่าบริษัท
ยักษ์ใหญ่ด้านงานรับเหมาก่อสร้างอย่างบริษัท ช.การช่าง จำกัด (มหาชน) หรือ CK ยังคงมีศักยภาพในการรับงานขนาดใหญ่ที่ถือว่ายังเป็นเจ้าตลาด เพราะบริษัทยังคงรับงานเข้ามาอย่างต่อเนื่อง โดยรับงานใหม่จากต้นปีถึงปัจจุบันราว 5.4 พันล้านบาท และมีงานในมือปัจจุบันที่ 4.2 หมื่นล้านบาท
ขณะที่ มีงานรอเซ็นอีก 2 งาน มูลค่าราว 8.6 พันล้านบาท แบ่งเป็นงานก่อสร้างอาคารโรงพยาบาลจุฬาฯ มูลค่า 2 พันล้านบาท และล่าสุดเสนอราคาต่ำสุดในโครงการทางด่วนพระราม 3-ดาวคะนอง สัญญา 4 มูลค่า 6.6 พันล้านบาท ภายหลังการเซ็นสัญญาที่คาดเกิดขึ้นในช่วงเดือน มิ.ย. จะหนุนให้งานในมือเพิ่มขึ้นเป็น 5.1 หมื่นล้านบาท
ส่วนรถไฟความเร็วสูงเชื่อม 3 สนามบิน จะเป็นปัจจัยเร่งสำคัญช่วยเพิ่มฐานงานในมือให้แตะ 1 แสนล้านบาท อีกครั้งในรอบ 4 ปี คาดรอเซ็นสัญญาวันที่ 15 มิ.ย. 2562 (เบื้องต้นยังไม่มีรายละเอียดชัดเจน)
ถึงอย่างไร หลายฝ่ายมองว่าทาง CK จะได้งานจากโครงการดังกล่าวเข้ามาเติมราว 5 หมื่นล้านบาท บนสมมติฐานแบ่งงานโยธามูลค่า 1 แสนล้านบาท ให้ CK และ ITD ในสัดส่วนเท่ากัน
นอกจากนี้ ยังมีปัจจัยบวกต่อ CK จากงานประมูลภาครัฐที่มีความคืบหน้าที่เป็นรูปธรรมขึ้น โดยมีการประเมินว่า CK จะรับงานเพิ่มในปี 2562 อย่างน้อย 6 หมื่นล้านบาท จากงานที่รอเซ็นอย่างรถไฟความเร็วสูง และงานที่อยู่ระหว่างการประมูล ดังนี้
ที่สำคัญคาดเห็นความคืบหน้าของโครงการใหญ่ ซึ่งอาจเปิดประมูลได้ในครึ่งหลังของปี 2562 อาทิ รถไฟไทยจีน 7 สัญญา, รถไฟฟ้าสายสีส้ม (ตลิ่งชัน-ศูนย์วัฒนธรรม) มูลค่า 1.1 แสนล้านบาท, รถไฟฟ้าสายสีม่วงใต้ (เตาปูน-ราษฎ์บูรณะ) มูลค่า 1 แสนล้านบาท และงานก่อสร้างทางด่วนชั้นที่ 2 (อโศก-ประชาชื่น) ของ BEM มูลค่า 3.15 หมื่นล้านบาท รวมถึงงานจากต่างประเทศอย่างโครงการทางด่วนย่างกุ้ง ประเทศพม่า มูลค่า 1.2 หมื่นล้านบาท ซึ่งอยู่ระหว่างร่าง TOR คาดเปิดประมูลเดือน ต.ค. 2562
ทั้งนี้ ด้วยงานที่จะเข้ามาอย่างต่อเนื่อง และงานที่มีอยู่ในมืออยู่แล้วมากมาย จะส่งผลให้แนวโน้มผลประกอบการไตรมาส 2 ปี 2562 คาดดีขึ้นจากไตรมาสก่อน หนุนจากการรับรู้เงินปันผลรับจาก TTW อีกทั้งยังคงประมาณการกำไรปกติปี 2562 ที่ 1.8 พันล้านบาท (เพิ่มขึ้น 8% จากงวดเดียวกันของปีก่อน) โดยคาดรายได้งานก่อสร้างทำได้ 2.8 หมื่นล้านบาท บนการรับรู้จาก Backlog ปัจจุบันเท่านั้น มาจากโครงการรถไฟฟ้าสีส้มตะวันออก และงาน M&amp;E สีน้ำเงินต่อขยายเป็นหลัก ส่วนงานใหม่ที่ประมูลได้จะเริ่มก่อสร้าง และเป็นบวกต่อรายได้ตั้งแต่ปี 2563 รองรับการเติบโตอีก 3-5 ปีข้างหน้า
ในขณะที่นักวิเคราะห์ บล.ฟินันเซีย ไซรัส ยังแนะนำ “ซื้อ” ราคาเหมาะสม 32 บาท ในฐานะผู้รับเหมารายใหญ่ที่ได้รับประโยชน์จากการลงทุนภาครัฐที่เร่งตัวขึ้น และมีการเติบโตของเงินลงทุนในบริษัทลูก (BEM, CKP, TTW) ที่แข็งแกร่ง ขณะที่ Valuation น่าสนใจ ซื้อขายบน P/BV ที่ 1.7 เท่า ต่ำกว่าค่าเฉลี่ย 5 ปีย้อนหลังที่ 2.1 เท่า
…
ผู้ถือหุ้นรายใหญ่
รายชื่อกรรมการ